Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
21 ก.ค. 2558

SET กำลังทดสอบแนวรับระยะสัปดาห์ที่ 1,450 จุด…ลุ้น Rebound สั้น
ดัชนี SET อยู่ที่ 1,453.79 จุด -12.92 จุด -0.88% ปริมาณซื้อขาย 20,097  ลบ.
แนวรับ:          1,450          แนวต้าน:          1,470
สรุปทิศทางและแนวโน้มตลาด
SET กำลังทดสอบแนวรับระยะสัปดาห์ที่ 1,450 จุด: SET ปรับลดลงตั้งแต่เปิดตลาด ด้วยแรงขายหุ้นกลุ่มธนาคารต่อเนื่อง รวมไปถึงหุ้นขนาดเล็กที่ปรับลดลงแรง โดยถ้าพิจารณาทางเทคนิค SET กำลังปรับลดลงทดสอบแนวรับระยะสัปดาห์ที่ 1,450 จุด โดยถ้าหลุดแนวรับ 1,450 จุด จะทำให้การ “สร้างฐาน” ของ SET เพื่อที่จะปรับสูงขึ้นในรอบถัดไปยาวนานมากขึ้น
และมีแนวรับถัดไปที่ 1,400-1,410 จุด ขณะที่กลุ่มหุ้นที่มีแนวโน้มแข็งแรก่งกว่าตลาดช่วงนี้ยังเป็นกลุ่มสื่อสาร และรับเหมาฯ อย่าง INTUCH ADVANC TRUEIF CK STEC SEAFCO ที่ได้รับผลดีจากการประมูล 4G ในเดือน พ.ย.นี้ และให้อัตราผลตอบแทนจากเงินปันผลกลางปีมากกว่า 2.5% (TRUEIF จ่ายเงินปันผลเป็นรายไตรมาส คาด 0.23 บาท/หุ้น หรือ ~1.8%) และการลงทุนโครงสร้างพื้นฐานที่เร่งตัวขึ้น ขณะที่หุ้นที่เริ่มทดสอบแนวรับระยะยาว ได้แก่ ITD ที่แนวรับ 7.70 บาท, SAMART ที่แนวรับ 21.8 บาท, และ KTB ที่แนวรับ 16.70 บาท ลุ้นฟื้นตัวตาม SET ในกรณีที่สามารถยืนได้เหนือ 1,450 จุด วันนี้
 
หุ้นที่น่าสนใจทางเทคนิค
HYDRO “ซื้อ” ราคาหุ้นมีจังหวะแกว่งตัวขึ้นจากฐาน พร้อมปริมาณการซื้อขายที่เริ่มสูงขึ้นชัดเจน เครื่องมือ MACD พลิกกลับมาบวกวันแรก กำลังทดสอบเส้นค่าเฉลี่ย 3 เดือนบริเวณ 2.58 บาท ผ่านได้จะเป็นจังหวะเก็งกำไรตาม  มีแนวต้านแรกบริเวณ 2.70 บาท และเป้าหมายถัดไปที่ 2.84 บาท
SVI “ซื้อ” ราคาหุ้นเริ่มฟื้นตัวขึ้นอีกครั้งหลังพักฐานด้วยรูปแบบ Double Bottom กลับมายืนเหนือเส้นค่าเฉลี่ยระยะสัปดาห์ได้  โดยมีเป้าหมายถัดไปบริเวณ 4.40 และ 4.50 บาทตามลำดับ 
 
Futures แนวรับ         แนวต้าน
SET50       936            945
                940            950
Gold         18100          18300
               18000          18400
Oil           1950           2000
               1900           2070